PACE ขายหุ้น “Dean&DeLuca” ให้ “Welcome” 50% มูลค่า 311 ลบ. นำเงินชำระหนี้กู้ยืม
PACE ขายหุ้น "Dean&DeLuca” ให้ "Welcome" 50% มูลค่า 311 ลบ. นำเงินชำระหนี้กู้ยืม
14 มี.ค. 2562

บริษัท เพซ ดีเวลลอปเมนท์ คอร์ปอเรชั่น จำกัด (มหาชน) หรือ PACE เปิดเผยว่า ว่า Dean &amp; DeLuca International, LLC. (DDInter) ซึ่งเป็นบริษัทย่อยทางอ้อมที่บริษัทถือหุ้นในสัดส่วน 100% นั้น ได้จำหน่ายหุ้นที่ถืออยู่ 50% ในบริษัท ดีน แอนด์ เดลูก้า คาเฟ่ เจแปน จำกัด (Dean &amp; DeLuca Cafe Japan Co., Ltd) (DDCJ) ให้กับ Welcome Co., Ltd. ซึ่งไม่เป็นบุคคลที่เกี่ยวโยงกับบริษัท ในราคา 310,997,000 บาท ซึ่งสูงกว่ามูลค่าทางบัญชี ณ สิ้นปี 61 อยู่ที่ระดับ 262,603,511 บาท
สำหรับ DDCJ เป็นบริษัทที่จัดตั้งขึ้นโดย DDInter  และ Dean &amp; DeLuca Japan Co., Ltd. ถือหุ้นฝ่ายละ 50% เพื่อดำเนินธุรกิจบริการด้านอาหารและการจัดจำหน่ายค้าปลีก โดยจ่ายค่าตอบแทนการลงทุนดังกล่าวเป็นใบอนุญาตในการประกอบธุรกิจตลอดชีพในรูปแบบ Market Format ในประเทศญี่ปุ่น
ทั้งนี้ บริษัทจะนำเงินที่ได้จากการขายหุ้นไปชำระคืนเงินกู้ยืมระยะสั้น และใช้เป็นเงินทุนหมุนเวียน โดยการจำหน่ายหุ้นดังกล่าวไม่มีผลกระทบต่อการดำเนินกิจการของบริษัทแต่อย่างใด